dh-unibe/image-text_koenigsfelden-charters-post-1500 huggingface dataset:
25 février 1373
Ich Uͦlrich Utzenberg schulth̄ zuͦ Sultz tuͦn kunt aller mēlich mit urkùnde dis briefes daz vor mir in offenem ✳
gericht Jegkeli von Bollewilr ein burger zuͦ Sultz ✳ beklagt Swartz Ludewig ein burgˀ zuͦ Sultz ✳ dz er von dˀ eptischin
und dem cōvent gemeinlich dez clostˀs zuͦ Kûnxvelt ✳ buwete acht schatz reben gelegē inder von Sultz ban an dem Alrswl̄r
berge umb dz dritteil ✳ un̄ hette die wuͤst geleit ✳ von dez selbē misbuwez wegē erber lût geschigket wûrdent uf
die selbē rebē zuͦ erkēnende den misbu ✳ un̄ die erkant hettent ✳ dz der selbe Swartz Ludewig gebē soͤlt sicherheit
dem obgen̄ Jegklin von Bollewil̄r in nāmen dˀ obgen̄ sinˀ vrowē nāmen ✳ dz er den misbu vor herbest wider uf die
selbē guͦter legē und tuͦn soͤlt ✳ wo dz nût bescheche un̄ er dz nût tete ✳ so soͤlt der selbe Jegkli von Bollewil̄r ✳ die
egen̄ acht schatz rebē lesen un̄ ansich ziechen fûr den misbu ✳ und dem selbē Swartz Ludewig gebē ✳ an sinē kostē
zuͦ re vier amē wintz ✳ und soͤlt dar noch der obgenāt Swartz Ludewig die obgen̄ vrowē und die iren an den egen̄
guͤtˀen ungeirret lossen ✳ un̄ woͤlt oͧch dz erzûgē ✳ dz vˀantwûrt Swartz Ludewig vorḡ un̄ sprach ✳ die gezùgen
woͤlt er gesechē ✳ do wart erteilt bi dem eide mit gemeinˀ urteil ane widerrede moͤcht Jegkeli vō Bollewil̄r vorgen̄
dz tuͦn ez soͤlt in helfen ✳ also stalt er in gericht sine gezûgen un̄ erzûget in als er sich vˀmessen hette ✳ do wart erteilt
bi dem eide mit gemeinˀ urteil ane widerrede die oͧch niemāt zoch ✳ dz der egen̄ Swartz Ludewig die obgen̄ vrowē
und die iren andem egen̄ guͦt nū und harnach gētzlich und gar ungeirret sol lassen ✳ und der egen̄ Jegkli von
Bollewil̄r vō dˀselbē siner vrowē wegē im gebē und gehorsam sin sol dˀ egen̄ vier amē wintz ane widerrede
allez ane gevˀde hie bi worēt ingericht und sint oͧch dis gezûge Hem̄a von Mûlūh Hem̄a Rebknecht Hemā Niffe
Fritzschi Hagmeistˀ Reinbolt vō Wuͦnh̄ Wˀnhˀ Kesseler Volrot Engˀ burgˀ zuͦ Sultz und andˀ erber lùt genuͦg har
ûber zuͦ einˀ gantzē sicherheit aller vorgescˀbenē dingē hab ich Uͦlrich Utzēberg schulth̄ vorḡ min eigē ingesigel
gehēket an disen biref der gebē wart do man zalt von gottez gebûrt drûzechē hūdˀt sibētzig un̄ drû jar
dez nechstē fritagez nach sant Mathis tag dez heiligē zwelf botten. ✳